Ego Theobaldus, Dei paciencia abbas Monasterii Arremarensis, universusque ejusdem monasterii conventus, notum facimus tam presentibus quam posteris quod querela que versabatur inter priorem Monasterrii in Insula et moniales Aurei Montis super terra que in finagio Vegneii est sita, in presencia nostra in hunc modum est pacificata, quod dicte moniales prefato priori vel alicui pro eo singulis annis pro terra pretaxata sub annuo censu in festo beati Remigii reddent III solidos et III denarios. Verum ne hujus conpositionis beneficium alicu[a]vis malicia perturbitur, cartam presentem sigilli nostri impressione roboravimus. Actum est hoc anno verbi incarnati Mo CCo IIIo.